Mirvatge

Lo mirvatge (de l'anglés Multiple Independently targeted Reentry Vehicle) es una tecnica dins lo domeni de l'armament que permet d'equipar un missil de plusors ogivas nuclearas (ò pus rarament convencionalas) que seguisson de trajectòrias diferentas durant son intrada dins l'atmosfèra.

Lo mirvatge apareguèt en 1968 sus lo missil estatsunidenc Minuteman e foguèt pauc a pauc adoptat per leis autrei poissanças nuclearas. Rapidament, de sistèmas de proteccion foguèron plaçats sus leis ogivas ansin tirats per lei protegir còntra lei temptativas d'intercepcion. Aquò renforcèt mai la poissança de l'arma nucleara que venguèt impossible d'interceptar. D'efiech, per exemple, un sosmarin de classa Ohio, embarcant 24 missils dotats de 8 ogivas de 100 quilotònas, venguèt capable de tirar 192 projectils nuclears en quauquei minutas. Tre 1972, leis Estatsunidencs e lei Sovietics decidèron donc d'acceptar l'equilibri de la terror establit entre elei e signèron lo Tractat ABM qu'enebiguèt lo desvolopament de sistèmas antimissils.

 Liames intèrnes 

 Arma nucleara.

 Bibliografia 

 Nòtas e referéncias